સોશિયલ મીડિયા પર થોડા દિવસો પહેલા દીપિકા અને રણવીર સિંહના ફ્લોરિડામાં રજાઓ માણતા ઘણા વીડિયો વાયરલ થયા હતા. બંને ફ્લોરિડાના રસ્તાઓ પર હાથમાં હાથ નાખીને ફરતા હતા. હવે વીડિયો બનાવનાર ફેને દાવો કર્યો છે કે આ બોલિવુડ કપલે આવુ કરવા પર તેની પર ‘એટેક' કર્યો. એક ફોટોગ્રાફરે દીપિકા-રણવીરનો વીડિયો પોતાના ઈન્સ્ટાગ્રામ પર શેર કર્યો જેના પર જૈનબ ખાન નામની મહિલાએ કમેન્ટ કરી, ‘હું છુ જેના પર હુમલો કરવામાં આવ્યો હતો. મે આ વીડિયો બનાવ્યો છે. આટલા અપમાનજનક એક્ટર્સ! તેમણે પોતાની ઈજ્જત અને એક ફેન ખોઈ દીધી.'